Diari Oficial de la Generalitat Valenciana


Sumari del DOGV 3780, del 27-06-2000 (2000/4963)

ORDRE de 30 de maig de 2000, de la Conselleria de Justícia i Administracions Públiques, per la qual s'aprova la classificació en classe segona dels llocs de Secretaria i Intervenció-Tresoreria de l'Ajuntament de Tavernes de la Valldigna.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/4963


Data del document
:   27-06-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Tavernes de la Valldigna
    * professió administrativa
    * administració local
    * comptable

ORDRE de 30 de maig de 2000, de la Conselleria de Justícia i Administracions Públiques, per la qual s'aprova la classificació en classe segona dels llocs de Secretaria i Intervenció-Tresoreria de l'Ajuntament de Tavernes de la Valldigna. [2000/S4963]
  
Els llocs de treball de Secretaria i Intervenció de l'Ajuntament de Tavernes de la Valldigna es troben actualment classificats en classe primera.
  
Mitjançant acord plenari de l'Ajuntament de Tavernes de la Valldigna, de data 20 de març de 2000, se sol·licita a aquesta Conselleria de Justícia i Administracions Públiques la modificació dels citats llocs de treball en classe segona, per a adaptar-los a la normativa vigent, atenent les dades de població del municipi.
  
Vist allò que s'ha disposat en l'article 2 del Reial Decret 1.732/1994, de 29 de juliol, en l'apartat b) del qual classifica en secretaries de classe segona les secretaries d'ajuntament el municipi de les quals tinga una població compresa entre cinc mil u i vint mil habitants, i queda reservada la seua provisió a funcionaris pertanyents a la subescala de secretaria, categoria d'entrada, i en l'apartat e) classifica en intervencions de classe segona els llocs d'intervenció en corporacions amb secretaries de classe segona, reservats a funcionaris pertanyents a la subescala d'intervenció, categoria d'entrada.
  
Per tant, i en ús de les competències atribuïdes pels articles 2.2 a) i 7 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Classificar els llocs de treball de secretaria i intervenció de l'Ajuntament de Tavernes de la Valldigna en classe segona, i està reservada la seua provisió a funcionaris d'administració local amb habilitació de caràcter nacional pertanyents a la subescala de secretaria i intervenció-tresoreria, categoria d'entrada, respectivament.
  
Contra aquesta resolució que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des del dia següent al de la seua publicació. Tot això de conformitat amb el que s'ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 30 de maig de 2000
  
El conseller de Justícia i Administracions Públiques,